«Լավ, սկսենք սկզբից՝ հասարակական հիմնական ճշմարտությունից և պատմական իրողություններից: Եթե այս հարցերում հասկանանք իրար, կկարողանանք այլ բաներից էլ խոսել,- ասաց Լեյդի Սիրամարգը:- Սկսենք Ստամբուլի տուրիստական այցից: Վստահ եմ՝ Մադամ Վտարված Հոգուն մի շարք շքեղ կառույցներ ու վայրեր ես ցույց տվել: Իսկ տուրիստներին ցուցադրած ձեր այդ հիասքանչ մզկիթներն ո՞վ է կառուցել: Սինանը: Պալատներ, հիվանդանոցներ, գմբեթներ է կառուցել: Սինանի խելքը շահագործել եք: Պաշտոնական տարեգրության ոչ մի էջում ճշմարտությանը տեղ չեք տվել: Ժխտել եք Սինանի հայ լինելը»: